kardosdrur/scandi-wiki huggingface dataset:
Bredbjerg

Bredbjerg er en by på Fyn med , beliggende 4 km øst for Morud, 12 km nordvest for Odense, 9 km syd for Søndersø og 23 km sydøst for kommunesædet Bogense.

Landsbyerne Bredbjerg og Trøstrup, der hører til hver sit sogn, er vokset sammen til én by. Sognegrænsen går ved Sværup Mølleå. Størstedelen af byen med  indbyggere omkring den gamle landsby Bredbjerg hører til Vigerslev Sogn, som i 1970-2006 hørte til Søndersø Kommune og nu hører til Nordfyns Kommune. Trøstrup hører til Korup Sogn i Odense Kommune og har  indbyggere. Vigerslev Kirke ligger 6 km nord for Bredbjerg, og Korup Kirke ligger 1½ km øst for Trøstrup. Bredbjerg ligger i Region Syddanmark.

Historie

Jernbanen 
Efter andragende fra 31 beboere anlagde Nordvestfyenske Jernbane (1911-66) i 1930 trinbrættet Bredbjerg, hvor banen krydsede Pederstrupvej. I 1937 blev der opført et lille venteskur ved den 42 m lange grusperron.

Banen medførte ikke nævneværdig udvikling i Bredbjerg. Den var i 1950'erne stadig en landsby med købmandsbutik, slagter, gartner, smedie, vandmølle, telefoncentral og en landbyskole, der senere blev lagt sammen med 4 andre skoler i Vigerslev Sogn til Havrehedskolen i Morud.

Langesøstien mellem Odense og Langesø følger banetracéet sydvest for byen fra Sølykkeholms indkørsel lidt ind i skoven Møllemarken mod vest – i alt en grusbelagt strækning på 2 km.

Kom-igen Kro 
1 km vest for Bredbjerg lå den gamle landevejskro "Kom-igen Kro". I 1958 var designeren Verner Pantons far forpagter af kroen. Sønnen tegnede og indrettede en meget moderne tilbygning, der blev kaldt "Den røde rubin". Her fik stolen "Kræmmerhuset" sit gennembrud. Tilbygningen blev revet ned i 1984, da kroen lukkede.

Genforeningssten 
I det nordvestlige hjørne af krydset Langesøvej-Rugaardsvej står en sten, der blev afsløret 9. juli 1920 til minde om Genforeningen i 1920.

Hestehospital 
Syd for Rugårdsvej i Bredbjerg ligger Højgård Hestehospital, der er Danmarks største med 30 medarbejdere, heraf 13 dyrlæger. Hospitalet startede som en klinik i Næsbyhoved-Broby i 1986 og har i de senere år overtaget hesteklinikker i Aarhus, på Mors og i Kirke Eskilstrup på Sjælland. Desuden har hospitalet udkørende praksis i store dele af landet.

Noter

Eksterne kilder/henvisninger 
 SDFE kortviser: Høje målebordsblade 1842-1899 og lave målebordsblade 1901-1971

Byer i Nordfyns Kommune
Byer i Odense Kommune
Byer og bydele med genforeningssten
Gamby

Gamby er en by på Fyn med , beliggende 4 km vest for Veflinge, 23 km vest for Odense og 10 km syd for Bogense. Byen hører til Nordfyns Kommune og ligger i Region Syddanmark.

Gamby hører til Hårslev Sogn. Hårslev Kirke ligger i Hårslev 2 km nord for Gamby.

Historie 
Gamby havde under landsbyfællesskabet 16 gårde, 2 huse med jord og 1 hus uden jord. Samlet var der 475,2 tdr. land dyrket jord, som var skyldsat til 82,63 tdr. hartkorn. Gamby blev udskiftet i 1790.

Jernbanen 
Gamby havde station på Nordvestfyenske Jernbane (1911-66). Stationen blev lagt ved et vejkryds 1 km nordøst for landsbyen Gamby, men andelsmejeriet blev i 1914 placeret ved stationen og fik herfra et sidespor, der i 1924 blev forlænget til købmandens pakhus. Der blev opført hotel ved stationen. Over for stationen opførte Gamby og Omegns Frugtsamlecentral i 1950 en lagerbygning, som blev betydeligt udvidet i 1954.

Indtil omkring 1950 udviklede Gamby sig til en typisk mindre stationsby, som også havde fået husflidsskole med sognebibliotek, kommunekontor, alderdomshjem, politistation, andelskølehus, elektricitetsværk og værktøjsfabrik. Bebyggelsen Gamby Station blev efterhånden større end det oprindelige Gamby, men de to bebyggelser betragtes nu som sammenvoksede.

Stationsbygningen er bevaret på Farsbøllevej 4. Bogense-Aarup-landevejens bro over banen fra 1934 findes stadig lidt nord for byen, og under broen kan man se lidt af banens tracé.

Noter 

Byer i Nordfyns Kommune
Honningpresse

Frem for  slyngning af honning kan honningen presses fra tavlerne i en såkaldt honningpresse. Honningpresning er i dag ikke så udbredt som slyngning af honning.

Biavl
Landbrugsredskaber
DD-WRT

DD-WRT er et Linux-baseret firmware for adskillige trådløse routere, især kendt for firmware til Linksys WRT54G (inklusiv WRT54GL og WRT54GS). Ligesom lignende projekter, betragtes DD-WRT som en 3. parts firmware løsning designet til at erstatte firmware som er forinstalleret på mange kommercielle routere. Dette gøres af mange forskellige grunde; bl.a. pga. tilføjelsen af egenskaber som typisk ikke er inkluderet i fabrikantens router firmware. 

DD-WRT inkluderer egenskaber som f.eks. Kai network, daemon-baseret services, IPv6, Wireless Distribution System, RADIUS, avanceret servicekvalitet, sendeeffekt styring, overclocking muligheder – og software understøttelse af Secure Digital-kort hardware modifikationer.

Buffalo Technology og andre firmaer har leveret routere forinstalleret med en kundedesignet version af DD-WRT.

Egenskaber 

Liste af egenskaber i alle versioner

Se også 

 Kompatible routere
 Asus routere
 Buffalo AirStation
 Linksys routere
 WRT150N/WRT300N
 Linksys WRT160N (Ver 1.0/1.1/3.0)
 WRTP54G
 WRT54G
 Netgear routere
 WGR614L
 WNR3500L
 Andre WRT54G 3.parts firmware projekter

Se Supported Devices.

Kilder/referencer

Eksterne henvisninger 

 DD-WRT Wiki
 
 NewMedia-NET
 Default Configuration Overview
 DD-WRT Dual WAN Guide
 Bypass Work/School Firewalls Using DD-WRT Firmware
 Open-source firmware vuln exposes wireless routers

Indlejrede Linuxdistributioner
Frie systemprogrammer
Max Streibl

Max Balthasar Streibl (6. januar 1932 i Oberammergau, Bayern – 10. december 1998) var en bayersk politiker (CSU).

Han studede jura og økonomi og trådte 1955 ind i statstjenesten. I 1957 blev han medlem af CSU, og han blev indvalgt i landdagen i 1962. Han var formand i Bayern for Junge Union fra 1961 til 1967, og han var generalsekretær for CSU fra 1967 til 1971. Fra 1970 til 1977 var han miljøminister, og derefter frem til 1988 finansminister i Bayern. I 1988 efterfulgte han Franz Josef Strauss som statsminister. Han måtte gå af 27. maj 1993 på grund af den såkaldte Amigo-affære. 10. december 1998 døde han af et slagtilfælde, 66 år gammel.

Publikationer 
 Verantwortung für alle. Die Freiheit fordert jeden. Stuttgart 1980, 
 Modell Bayern. Ein Weg in die Zukunft. München 1985,

Eksterne links 

 

Ministerpræsidenter fra Tyskland
Politikere fra CSU
Personer fra Bayern
Verninge

Verninge er en lille by på Fyn med . Verninge er beliggende fire kilometer syd for Tommerup og 17 kilometer sydvest for Odense. Byen tilhører Assens Kommune og er beliggende i Region Syddanmark.

Den hører til Verninge Sogn, og Verninge Kirke samt Verninge Skole ligger i byen.

Kilder 

Byer i Assens Kommune
Grønnemose

Grønnemose er en landsby på Fyn med . Grønnemose er beliggende ved Fynske Motorvej fem kilometer nord for Aarup og 23 kilometer vest for Odense. Byen er beliggende i Assens Kommune i Region Syddanmark. Den hører til Rørup Sogn.

Umiddelbart nordøst for Grønnemose ligger det tidligere Fun Park Fyn..

Offentlig transport 
Der kører bus igennem Grønnemose. Nærmeste togstation er i Aarup med forbindelse til Fredericia og Odense.

Følgende Fynbus busforbindelser er at finde i byen:

 826U - Vissenbjerg - Brenderup - Middelfart
 828U - Brenderup - Harndrup - Fjelsted - Vissenbjerg - Kold - Syddansk Erhvervsskole

Referencer 

Byer i Assens Kommune
Plasmaproteiner

Plasmaproteinerne er en vigtig del af blodplasmaet og af serum. Vigtige proteiner er serumalbumin, immunoglobuliner, fibrin og andre koagulationsfaktorer, samt akutfaseproteiner, enzymer og en del hormoner. 

Af specielle plasmaproteiner kan nævnes prealbumin, antitrypsin, orosomucoid eller alpha-1-surt glycoprotein (ORM, AAG eller AGP), alpha-fetoprotein (AFP), haptoglobin, alpha-2-macroglobulin, ceruloplasmin, transferrin, komplementfaktorerne C3/C4 , beta-microglobulin, lipoproteiner, C-reactive protein (CRP), prothrombin, MBL eller MBP (mannose eller mannan-bindende lectin eller protein).

De fleste af plasmaproteinerne er glycoproteiner, hvis kulhydratdel har betydning for proteinets funktion.

Se også 

 Akutfaseproteiner
 Komplementsystemet
 Lipocaliner
 Uspecifikt immunforsvar

Eksterne links og henvisninger 

 The human protein atlas

Biokemi
Proteiner
Kropsvæsker
Turup

Turup er en landsby på Fyn med . Turup er beliggende syv kilometer nordøst for Assens og 33 kilometer sydvest for Odense. Landsbyen tilhører Assens Kommune og er beliggende i Region Syddanmark.

Den hører til Verninge Sogn, og Turup Kirke ligger i landsbyen.

Kilder 

Byer i Assens Kommune
Torben Kristiansen

Torben Kristiansen født 1. april 1955 på Frederiksberg, opvokset i Hvidovre, er en tidligere dansk atlet.

Torben Kristiansen startede sin atletik karriere i Hvidovre AK som 12 årig, men skiftede siden til naboklubben Hvidovre IF. Efter flytning med familien til Glumsø gik det videre til Herlufsholm Gymnastikforening i Næstved og 1990 skiftede han til Greve IF.

Allerede som 21-årig fik Torben Kristiansen sin DM-medalje, da han 1976 vandt sølv i trespring. To år senere blev det et trin op på den øverste plads som dansk mester, de første af hans tre danske mesterskaber. Hans bedste sæson var 1981, hvor det blev til dansk mesterskab i både femkamp og tikamp. Det blev til medaljer i længdespring med hhv. en bronzemedalje 1979 og en sølvmedalje 1980. På 110 meter hæk blev det i perioden 1979-1981 til tre bronzmedaljer i træk, på den lange 400 meter hæk blev til en sølvmedalje i 1978 og to år senere blev det bronzemedalje.
I Danmarksturneringen med Hvidovre IFs hold blev det til tre bronzemedaljer i 1979, 1980 og 1982.
Han var på landsholdet i så forskellige øvelser som 110 meter hæk, 400m hæk, trespring og tikamp.

Torben Kristiansen kører også motorsport i sin Porsche, hvor han i 2008 og 2009 har vundet sin klasse for klubrallykørere.

Torben Kristiansen ældste datter, Nina Kristiansen, var 1999 på det danske atletiklandshold i diskoskast. I sit civile arbejde er Torben Kristiansen brandmand.

Danske mesterskaber 
  1982 Danmarksturneringen
  1981 110 meter hæk 14.8
  1981 Femkamp
  1981 Tikamp
  1980 Længdespring 6,98
  1980 110 meter hæk 15.11
  1980 400 meter hæk 54.7
  1980 Tikamp 7047p
  1980 Danmarksturneringen
  1979 110 meter hæk 15.24
  1979 Længdespring 6,99
  1979 Danmarksturneringen
  1978 400 meter hæk 55.53
  1978 Trespring inde 14,29
  1976 Trespring 14,33

Personlige rekorder 
 100 meter: 11,24
 200 meter: 22,4
 400 meter: 48,81
 800 meter: 1,53,9
 1000 meter: 2,34,6
 1500 meter: 4.17.1
 3000 meter forhindring: 10,28,4
 5000 meter: 16,32,0
 110 meter hæk: 15,00
 200 meter hæk: 25,1
 400 meter hæk: 54.34
 Længdespring: 7,10
 Højdespring: 1,95
 Trespring: 14,80
 Stangspring: 4,10
 Kuglestød: 12,35
 Diskoskast: 42,04
 Spydkast: 54,72
 Hammerkast: 36,50
 Femkamp: 3.630p.
 Tikamp: 7.201p.
 15-kamp: 10.586p
 Kastefemkamp: 2.938p

Eksterne henvisninger 
 DAF i tal – Torben Kristiansen
 Torben Kristiansen´s hjemmeside

Mangekæmpere fra Danmark
Atleter fra Hvidovre AK
Atleter fra Hvidovre IF
Atleter fra Herlufsholm Gymnastikforening
Atleter fra Greve IF
Personer fra Frederiksberg
Brandfolk fra Danmark
Trespringere fra Danmark
Hækkeløbere fra Danmark
Liédson

Liédson da Silva Muniz (eller bare Liédson) (født 17. december 1977 i Cairu, Brasilien) er en brasiliansk tidligere fodboldspiller, der blev nationaliseret portugiser, og som spillede som angriber. Han spiller for Flamengo. Han har spillet for Corinthians i to omgange, senest siden januar 2011. Tidligere har han spillet for Coritiba og Flamengo samt Sporting Lissabon i Portugal.

Med Sporting blev Liédson portugisisk pokalvinder i både 2007 og 2008.

Landshold 
Liédson blev i 2009 nationaliseret portugiser, og fik sin landskampsdebut for Portugals landshold den 5. september samme år i en VM-kvalifikationskamp mod Danmark i København. Her scorede han kort før tid på et hovedstød der sikrede portugiserne 1-1. Han står (pr. februar 2011) noteret for 14 landskampe og fire scoringer. Han deltog ved VM i 2010 i Sydafrika.

Eksterne henvisninger 
 FIFA.com spillerinfo 
 National-football-teams spillerinfo

Fodboldspillere fra Brasilien
Fodboldspillere fra Portugal
Deltagere ved verdensmesterskabet i fodbold 2010
Fodboldspillere fra Coritiba FC
Fodboldspillere fra Clube de Regatas do Flamengo
Fodboldspillere fra Sport Club Corinthians Paulista
Fodboldspillere fra Sporting Clube de Portugal
Tomato firmware

Tomato Firmware er en fri HyperWRT-baseret Linux kerne firmware distribution mest for Broadcom chipset baserede trådløse routere, især de ældre modeller Linksys WRT54G (inklusiv WRT54GL og WRT54GS), Buffalo AirStation, Asus Routere og Netgears WNR3500L. Af bemærkelsesværdige egenskaber er der brugergrænsefladen, som gør stærkt brug af AJAX såvel som SVG-baseret grafisk båndbredde monitor.

Egenskaber 

 Interaktiv Ajax baseret GUI der også anvender SVG og CSS-baseret farve skema.
 CLI tilgang (BusyBox) via TELNET eller SSH (bruger Dropbear).
 DHCP server.
 DNS forwarder (anvender Dnsmasq).
 Netfilter/iptables med ændrebare indstillinger, IPP2P og l7-filter.
 Wake-on-LAN.
 Avanceret servicekvalitet: 10 unikke QoS klasser defineret, real-time grafer viser prioriteret trafik med trafik klasse detaljer.
 Klient båndbreddestyring via QoS klasser
 Båndbredde grafer/statistiker.
 Trådløse tilstande: 
 Trådløs basisstation (AP)
 Trådløs klient station (STA) 
 Trådløs ethernet (WET) switch 
 Trådløs distribution system (WDS aka wireless switching) 
 Samtidig AP og WDS (aka wireless repeater).
 Dynamic DNS service med ezUpdate og services udvidbar til flere DDNS udbydere.
 Syslog synlig via GUI (kan også downloades).
 SES knap.
 JFFS2.
 CIFS klient.
 WLAN Radio sendeeffekt styring, antennevalg, og 14 mulige trådløse kanaler.
 'Boot wait' beskyttelse.
 Avanceret port forwarding, redirection og triggering med UPnP og NAT-PMP.
 Avanceret user access restrictions.
 Init, Shutdown, firewall, og WAN Up scripts.
 Uptime, midlet belastning, og ledig hukommelse status.
 Få genstarter nødvendig – Kun få konfigurationsændringer kræver genstart.
 Trådløs måling side til at se andre nærtliggende trådløse datanet.

Egenskabssammenligning

Kilder/referencer

Eksterne henvisninger 

 Tomato Firmware Official Homepage
 Tomato Modifications Forum and listings of Tomato additions/distributions
 Tomato Documentation a Wikibook 
 Virtual Tomato GUI (ver. 1.07)
 Virtual Tomato RAF (victek mod) 

Indlejrede Linuxdistributioner
Frie systemprogrammer
De uheldige helte

De uheldige helte (engelsk: The Persuaders) er en britisk krimiserie fra 1971-72 med Roger Moore og Tony Curtis i hovedrollerne. Serien blev hovedsagelig optaget i Storbritannien, Frankrig og Italien, men også on location i f.eks. Sverige, mellem maj 1970 og juni 1971 og produceret af det britiske ITC Entertainment, og de 24 afsnit blev først udsendt på henholdsvis ITV og ABC. DR udsendte serien i Danmark de samme år. Serien fortsatte ikke, fordi Roger Moore tog imod tilbuddet om at spille hovedrollen i spionfilmene med James Bond, og optagelserne til hans første film i denne rolle, Live and Let Die, begyndte i oktober 1972.

Handling 
De uheldige helte er de to playboys lord Brett Sinclair (Roger Moore) og Danny Wilde (Tony Curtis), der som følge af en kombination af pengemangel, eventyrlyst og pres opklarer en række forbrydelser i et overklassemiljø, ofte i det sydlige Europa. Serien kombinerer krimigenren med action og humor, der især bæres af modsætningen mellem den britiske aristokrat Sinclair og den amerikanske Wilde med rod i et fattigt miljø i New York. 

Faste elementer i serien er ud over en række slagsmål med næver de to hovedpersoners store interesse for de smukke unge kvinder, der altid optræder i kriminalhistorierne, samt for hurtige sportsvogne. Brett Sinclairs faste bil er en karrygul Aston Martin DBS med den britiske nummerplade BS 1, mens Danny Wildes bil er en rød Ferrari Dino 246 GT med italiensk nummerplade, 221400.MO.

Eksterne henvisninger 

 

Krimiserier fra Storbritannien
Britiske tv-serier fra 1970'erne
Tv-programmer fra ITV
Bruno Alves

Bruno Eduardo Regufe Alves (eller bare Bruno Alves) (født 27. november 1981 i Póvoa de Varzim, Portugal) er en portugisisk fodboldspiller, der spiller som midterforsvarer hos Rangers i Skotland. 

Bruno Alves har tidligere spillet i den russiske ligaklub Zenit St. Petersburg (2010-2013). Inden da havde han spillet hele sin seniorkarriere hos FC Porto i hjemlandet, dog afbrudt af lejeophold hos SC Farense og Vitória samt græske AEK Athen.
Med Porto vandt Alves fire portugisiske mesterskaber og to pokaltitler. Han blev i 2009 desuden kåret som Årets fodboldspiller i Portugal.

Landshold 
Alves står (pr. april 2018) noteret for 95 kampe og 11 scoringer for Portugals landshold. Han har repræsenteret sit land ved adskillige slutrunder, og var blandt andet med til at vinde guld ved EM 2016 i Frankrig.

Titler 
Portugisisk Liga
2006, 2007, 2008 og 2009 med FC Porto

Portugisisk Pokalturnering
2006 og 2009 med FC Porto

Eksterne henvisninger 

Fodboldspillere fra Portugal
Fodboldspillere fra FC Porto
Fodboldspillere fra AEK Athen
Fodboldspillere fra Zenit Skt. Petersborg
Fodboldspillere fra Fenerbahçe SK
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Personer fra Póvoa de Varzim
Miguel Veloso

Miguel Luís Pinto Veloso (eller bare Miguel Veloso) (født 11. maj 1986 i Coimbra, Portugal) er en portugisisk fodboldspiller, der spiller som midtbanespiller hos italienske Genoa. Han har tidligere spillet for blandt andet Sporting Lissabon og Dynamo Kiev.

Veloso blev portugisisk pokalvinder med Sporting i både 2007 og 2008.

Landshold 
Veloso står (pr. april 2018) noteret for 42 kampe og to scoringer for Portugals landshold, som han debuterede for den 13. oktober 2007 i et opgør mod Aserbajdsjan. Han har siden da repræsenteret sit land ved EM i 2008 og VM i 2010.

Titler 

Portugisisk Pokalturnering
 2007 og 2008 med Sporting Lissabon

Eksterne henvisninger 

Fodboldspillere fra Portugal
Fodboldspillere fra Sporting Clube de Portugal
Fodboldspillere fra Genoa C.F.C.
Fodboldspillere fra Dynamo Kyiv
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Personer fra Coimbra
Otto von Dandl

Otto Ritter von Dandl (13. maj 1868 i Straubing – 20. maj 1942) var en bayersk jurist og politiker. Han blev den sidste ministerpræsident i kongeriget Bayern.

Dandl var embedsmand i det bayerske justitsministerium fra 1895 til 1906. 

I 1912 udnævnte kong Ludvig den 3. af Bayern ham til statsråd og kabinetschef.

Fra 1917 til november 1918 var han Bayerns sidste kongelige stats- og udenrigsminister.

Fra 1919 til 1933 var han finansembedsmand (i Würzburg til 1929, derefter i München)

Politikere fra Det Tyske Kejserrige
Riddere fra Tyskland
Jurister fra Tyskland
Tyskere i 1800-tallet
Tyskere i 1900-tallet
Charles Dance

Charles Dance, OBE, (født 10. oktober 1946 i Redditch, Worcestershire) er en britisk skuespiller.

Han teaterdebuterede i 1970, ved The Royal Shakespeare Company fra 1975. Han fik sin filmdebut i 1976, har vist sig som en alsidig karakterskuespiller i film som For Your Eyes Only (Strengt fortroligt, 1981), White Mischief (Farligt forfald, 1987), Good Morning, Babylon (1987; som filminstruktøren D.W. Griffith) og Alien 3 (1992). Han havde også hovedrollen i fjernsynsserien The Jewel in the Crown (Imperiets juvel, 1984).

Han har også spillet rollen som Tywin Lannister i tv-serien Game of Thrones, og hans portrættering blev godt modtaget af kritikerne.

Udvalgt filmografi 

 For Your Eyes Only (1981)
 The Golden Child (1986)
 White Mischief (1987)
 Good Morning, Babylon (1987)
 Alien 3 (1992)
 Den sidste actionhelt (1993)
 Kabloonak (1994)
 Michael Collins (1996)
 What Rats Won't Do (1998)
 Don't Go Breaking My Heart (1998)
 Hilary and Jackie (1998)
 Gosford Park (2001)
 The Life and Adventures of Nicholas Nickleby (2001)
 Dark Blue World (2001)
 Black and White (2002)
 Ali G Indahouse (2002)
 Ironclad (2011)
 Your Highness (2011)
 Underworld: Awakening (2012)
 Patrick (2013)
 Justin and the Knights of Valour (2013)
 Dracula Untold (2014)
 The Imitation Game (2014)
 Child 44 (2014)
 The Woman in Gold (2015)

Tv-serier 
 Imperiets juvel som Sgt Guy Perron (1984)
 Game of Thrones som Tywin Lannister (2011-2014)

Computerspil 
 The Witcher 3: Wild Hunt - Kejser Emhyr var Emreis, stemme (2015)

Referencer

Eksterne henvisninger 

 

Skuespillere fra Storbritannien
Personer tildelt Officer of the Order of the British Empire
Ørsted (Assens Kommune)

Ørsted er en landsby på Fyn med . Ørsted er beliggende seks kilometer syd for Aarup og 27 kilometer sydvest for Odense. Landsbyen tilhører Assens Kommune og er beliggende i Region Syddanmark.

Den hører til Ørsted Sogn, og Ørsted Kirke ligger i landsbyen.

Erhverv i Ørsted 
I Ørsted, findes en købmand, en bilmekaniker og en kloakmester. I udkanten af byen findes en Danish Agro og Ørsted Lastvognscenter.

Forsamlingshus 
Ørsted har et forsamlingshus der ligger i udkanten af byen.

Lukning af børnehave 
I 2021 blev byens børnehave, Æblet, lukket p.g.a. økonomiske vanskeligheder. Et forsøg på at genåbne den under en anden form fejlede samme år.

Årets landsby 
I 2011 blev Ørsted udkåret til årets landsby i Assens kommune.

Kilder 

Byer i Assens Kommune
Morten Blumensaat

Morten Blumensaat (født 13 juni 1963) er en tidligere dansk atlet. Han var medlem Silkeborg AK-77 og har været klubbens formand i flere år.

Morten Blumensaat er ansat som gruppeleder i Handelsbanken Finans.

Danske mesterskaber 
  1989 110 meter hæk 14.98
  1989 Tikamp 7237p
  1985 Tikamp 7402p
  1983 Tikamp

Personlige rekorder 
 110 meter hæk: 14,98 12. august 1989 Østerbro Stadion
 200 meter hæk: 24,96 10. juli 1984 Århus Stadion
 400 meter hæk: 55,25 Århus, 26. maj 1992 Århus Stadion
 Længdespring: 7,10 12. juni 1982 Åbenrå Stadion
 Spydkast: 62,62 20 august 1989 Århus Stadion
 Femkamp: 3677p 3. maj 1985 Vejle Stadion
 Tikamp: 7402p (11,1 +0,8 – 6,73 +1,1 – 12,21 – 1,90 – 50,0 / 14,9 +1,9 – 38,36 – 4,50 – 62,34 – 4,32,5) 13/14. juli 1985 Esbjerg Atletikstadion  Dansk U23-rekord

Referencer

Eksterne henvisninger 
 DAF i tal – Morten Blumensaat

Hækkeløbere fra Danmark
Atleter fra Silkeborg AK 77
Idrætsledere fra Danmark
Mangekæmpere fra Danmark
Sandager (Assens Kommune)

Sandager er en by på Fyn med knap . Sandager er beliggende ni kilometer nord for Assens og 40 kilometer sydvest for Odense. Landsbyen tilhører Assens Kommune og er beliggende i Region Syddanmark.

Den hører til Sandager Sogn, og Sandager Kirke ligger i landsbyen.

Kilder 

Byer i Assens Kommune
Nårup

Nårup er en by på Fyn med , beliggende 6 km nordøst for Glamsbjerg, 4 km sydvest for Tommerup og 21 km øst for Assens. Byen hører til Assens Kommune og ligger i Region Syddanmark.

Nårup hører til Verninge Sogn. Verninge Kirke ligger i Verninge 5 km sydøst for Nårup. 3 km vest for Nårup ligger herregården Krengerup.

Faciliteter 
Bag ved Nårups forsamlingshus har beboerne anlagt en legeplads med boldplads, svævebane, 2 petanquebaner, bålplads og bord/bænkesæt samt et moderne bystævne, der ligner en roterende galakse.

Historie

Stationsbyen 
Nårup fik jernbanestation på Assensbanen (1884-1966). I 1899 beskrives byen således: "Naarup med Skole, Gæstgiveri, Savværk, Jærnbane- og Telegrafstation." Kroen ses på målebordsbladet fra 1800-tallet, men ikke på det fra 1900-tallet, som i øvrigt ikke viser nogen nævneværdig byudvikling.

Efter nedlæggelsen af persontrafikken fortsatte godstrafikken på Assensbanen i stadig mindre omfang til 2005. Skinnerne ligger der stadig, og siden 1985 har man kunnet køre med skinnecykler på den 28½ km lange strækning mellem Tommerup Station og Næsvej i Assens. Stationsbygningen i Nårup er bevaret på Skovsbovej 23, og "galgen" til jernbanebommen ved Skovsbovej findes stadig.

Noter

Eksterne kilder/henvisninger 

 Geodatastyrelsen: Høje målebordsblade 1842-1899 og lave målebordsblade 1901-1971

Byer i Assens Kommune